খেৰণিঃ দুদিনীয়া ভ্ৰমণ সূচীৰে পাহাৰীয়া জিলা কাৰ্বি আংলঙত বৃহস্পতিবাৰে উপস্থিত হয় ৰাজ্যপাল জগদীশ মুখী৷ পুৱাই অতি শোচনীয় বৈঠালাংছ'-হামৰেণ পথেৰে আহি উপস্থিত হয় কাৰ্বি পাহাৰৰ হামৰেণস্থিত আৱৰ্ত ভৱনত ৰাজ্যপালগৰাকীয়ে৷ গুৱাহাটীৰ পৰা হামৰেণত উপস্থিত হোৱাৰ লগে লগে ৰাজ্যপালগৰাকীক বিভিন্ন জাতি-জনগোষ্ঠীৰ সাংস্কৃতিক দলে আদৰণি জনায়৷ কাৰ্বি স্বায়ত্ব শাসিত পৰিষদৰ উপাধ্যক্ষ ৰিতেশ ইংহি, বিজেপিৰ পশ্চিম কাৰ্বি আংলং জিলা সমিতিৰ সভাপতি অৰুণ টেৰাং, কাৰ্যবাহী সদস্য ৰূপছিং টেৰণ, মাধুৰ্য্য ঢেকীয়াল ফুকণ, খনছিং ৰংপি, ৰতন টেৰণ, ৰাজু তিচ্ছ, প্রদীপ দিপুচা আৰু পৰিষদীয় সদস্য ৰিণা তেৰাংপি, প্ৰভাত টাৰ, পৱন কুমাৰ, দৰছিং ৰংহাং, ৰিচাৰ্ড টকবি, পবিত্ৰ ৰংপিয়ে আদৰনি জনায় ৰাজ্যপাল মুখীক।
দুদিনীয়া ভ্ৰমণ সূচীৰে পাহাৰীয়া জিলা কাৰ্বি আংলঙত উপস্থিত ৰাজ্যপাল জগদীশ মুখী